Vltava
Vltava (čehu: Vltava, vācu: Moldau) ir garākā upe Čehijā, kas tek tikai Čehijas teritorijā, Elbas (čehiski — Labas) kreisā krasta pieteka. Tiek uzskatīta par Čehijas nacionālo upi. Upe sāk savu tecējumu ziemeļu virzienā no Austrijas pierobežas. Vlatavas garums ir 430 km un tās kopējā baseins ir 28 090 km². Tek cauri Češki Krumlovai, Češke Budejovicei un valsts galvaspilsētai Prāgai, līdz ietek Elbā pie Melnīkas.